# Die Schedelsche Weltchronik (deutsch):109

| 108 <<<Vorheriges Blatt | Die Schedelsche Weltchronik Blatt CIX | Nächstes Blatt>>> 110 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## CVIII verso:

Jar der werlt. v$^m$. ij$^c$. xciiij. Jar Christi. xciiij.
Jar der werlt. v$^m$. iij$^c$. iij. Jar Christi. c. iiij.
Anacletus was von gepurt ein kriech von Athenis. vnd ein nachkomen Clementis im babstthumb zu den zeiten Nerue vnd Trayani. Eusebius fu$^e$rgeet disen Anacletum vnd spricht er sey Cletus. aber gibt zwischen disen zwayen einen vnderschaid irer gepurt vnd to$^e$dte halben. dann Cletus ein ro$^e$mer starb vnder Domiciano. vnd Anacletus von Athenis vnder Trayano. Diser hat die gedechtnus Petri zusamen gesetzt. vnd sundere ort zu begrebnus der martrer geornet. vnd ein mal im monat decembri fu$^e$nff briester. drey diacon vnd an mancherlay enden sechs bischoff geweyhet. vnd gesetzt das ein bischoff nit von wenigern dann von dreyen bischoffen geweyht werden solt. aber ein schlechter briester von eim bischoff. vnd dz ein bischof sich nit vndersteen solt frembd vnderthanen zeweyhen. Zu$^o$ letst wardt er vnder Traiano dem kayser geto$^e$dt. vnnd ru$^o$et der stu$^o$l. xiij. tag. Er saß. ix. iar. ij. monat. x. tag.
Die andern verfolgung der christen hat der kaiser Domicianus im. xij. iar seins kaiserthumbs nach Nerone wider die christen geu$^e$bt. darinn wardt Johannes der appostell vnd ewangelist von Domiciano dem kayser gein Rom gefu$^e$rt vnd in ein ku$^o$ffen syedendigs o$^e$ls. darauß er doch vnuerfert gieng gesetzt. vnd darnach in die inseln Pathmos verschicket vnd doch nach dem todt Domiciani wider auß dem ellend gefordert in Ephesim.
Domicilla die heilig iunckfraw wardt in diser verfolgung in die inseln Pontiam gebracht. vnd nach langgedulten ellend mitsambt Euphrosina Theodora vnd andern iunckfrawen in irer schlafkamer von eim wu$^e$eterich verprent. Nicomedis ein ro$^e$mischer briester. Hermocoras der Aquilegiensisch ertzbischoff sant Marxen iunger. mitsambt Fortunato seinen ertzdiacon haben vnder diser verfolgung ir marter kron erstritten. So sind auch vnder andern Cletus vnd Anaderus die bebst vnnd vil andere gemartert worden.

## CIX recto:

Domicianus ein bruder Titi vnd ein sun Vespasiani der. xij. ro$^e$misch kayser. zwischen oder winckel vnd tet nichtz mer dann mugken fahen vnd mit scharpffem griffel stechen. Er was Neroni oder Gallicule den kaisern gleicher dann seim vater Vespasiano oder dem bruder Tito. doch was er in den ersten iarn massiger. aber er fiel alßpald in grosse grobe laster der vnkeu$^e$schgirigkeit. nachlassigkeit. zornigkeit vnd grawsamkeit. erto$^e$dtet vil auß den edeln. verschicket vil in das ellend. doch richtet er vil weyte verprante gepew widerumb auff. aber alle vnder seinem titel vnd on irer alten stiffter gedechtnus. doch sprach er gu$^o$te recht vnd vrteil vnd richtet die verpranten librareij mit grossem costen wider auff. aber zu letst raytzet er mit seinen mißhandlungen souil neyds vber sich das er schier seins vaters vnd bruders namen vertilget het. vnd kome zu solcher vnbesunnenheit das er sich einen herren vnd got zenennen. zeschreiben. vnd zeeren gepote. aber zu letst wardt er auß go$^e$tlicher verhengknus von den seinen in seiner schlafkamer erschlagen. vnd sein leichnam durch die fledermewse vertragen vnd schentlich begraben im. xxxv. iar seins alters vnd im. xv. iar seins kayserthumbs.
Nerua der. xiij. ro$^e$misch kaiser wardt yetzo alter nach Domiciano erwelet. vnd wz eins gemainen vnd sunderlichen massigen lebens. der sich dem gemaynen stand gleich vnd nutzpar erzaiget. vnd nach dem alles wesen des ro$^e$mischen kayserthumbs auß auffru$^e$rigkeit seins vorfarn verletzet vnd zerru$^e$det was. so warden auß seinen fleiß die that vnd henndel Domiciani durch gemayne rats erkantnus abgestelt vnd abgetan. vnd dem nach auch vil in das ellend verschickt lewt herwidergeforderdt. vnd dem ihenen ire hab vnd gu$^e$ter der sie dauor entsetzet waren widergegeben. aber nach dem ersten iar seins kaiserthumbs als er yetzo mit dem alter beladen was vnnd sich der todt nahnet hat er zu fu$^e$rsehung des gemaynen nutzs Traianum zu eim zugewu$^e$nschten sun genomen. vnd starb im. lxxij. iar seins alters vnd im ersten iar vnd vierdten monats seins keisertumbs. dem die ro$^e$mer auß erkantnus des rats vnder die go$^e$tter zeleten:
Traianus von gepurt ein Hispanier. Vlixius Crinitus zugenambt was der. xiiij. ro$^e$misch kaiser vnd ein nachkomen Nerue amm reich. Diser hat an ritterlichem ru$^o$m an ho$^e$flichkeit vnd an massigung alle kaiser vdertroffen. dann er hat die ende des ro$^e$mischen kayerthumbs lang vnd prayt erweittert. teu$^e$tsche land ihenßhalb des Reins gelegen in seinen vordern stand gebracht. Daciam vnd vil vo$^e$lcker ihenßhalb der Thonaw wesende dem ro$^e$mischen reich vnderworffen. die Parthier wider genomen. den Albaniern einem konig gegeben. Eufratem vdn Tigrim zu prouintz gemacht. vnd bis an die ende Indie vnd an das rot meer gezogen. vnd sich dannoch allenthalben also gleichlich gein aller menigcklichem erboten das man bis auf die zeit Justiniani in der wal vnd erkiesung der ro$^e$mischen kaiser ye einem erwelten kayser zuschreye vnd wu$^e$schet das er glu$^e$ckseliger dann Augustus vnnd besser dann Traianus solt sein. Darzu was er solcher gu$^e$tigkeit vnd holdseligkeit mit haymsuchung der krancken vnd gru$^o$ssamen zusprechen der freu$^e$nd das ime ein so große senftmu$^e$tigkeit zu argk gerechnet wardt. vnd dannen ist das spruchwort entstanden Also mu$^o$ß der kaiser sich gein sundern personen erzaigen als er sunder person zu im wil naigen. Ere. reichthu$^e$mer. gabe vnd belonung hat er dem woluerdienenden gleichlich außgeteilt. vnd nichtz im leben getan dz zu gemainen nutz nit dienstlich wz Er starb zu Seleucia der statt Isaurie am fluss des leibs im. xviij. iar vnd. vi. monat seins kaiserthumbs. dess gepaine warden darnach gein rom gebracht. vnd daselbst begraben vnder einer seu$^e$ln die man noch sihet. vnd. c. xl. schuh hoh ist